L’Entitat Cultural “Ínsula Barataria” de Castella- La Manxa-Burjassot programa una conferència sobre l’art d’escoltar
2025-07-24

Els burjassoters tenen una cita divendres que ve 21 de febrer a les 19.30 hores en la seu de l’Entitat Cultural “Ínsula Barataria” de Castella- La Manxa- Burjassot. Situada al carrer Blasco Ibáñez, 72 B, l’entitat ha programat una nova activitat cultural, en aquesta ocasió baix el nom “L’art d’escoltar”, dins del seu Cicle de Conferències i Xarrades Culturals.

En l’activitat, els participants visionaran un documental,participaran en un debat en torn a la seua temàtica i coneixeran el llenguatge entre el doctor i el pacient a l’hora de poder interactuar. En l’activitat, oberta a tota la ciutadania, es comptarà amb la participació de les doctores Natalia García i Mª Dolores Marco.

Aquesta nova acció cultural de l’entitat burjassotera compta amb la col·laboració de l’Ajuntament de Burjassot, des de l’àrea de Cultura i Joventut, de la Junta de Comunitats de Castella-la Manxa i de la Conselleria de Participació, Transparència, Cooperació i Qualitat Democràtica.